Vloede: 70 met helikopter geredHoofstraat gesluit in die rigting van Modimolle/ Thabazimbi Foto: @LEFTY_moriski, Twitter Sewentig mense is Donderdag met helikopters van ŉ heuwel in Lephalale (Ellisras) in Limpopo na veiligheid gebring. “ER24, die brandweer, provinsiale nooddienste en die polisie se reddingspan is tans met ŉ reddingspoging besig om die mense te verwyder wat in die dorp gestrand geraak het,” het Luyanda Majija, woordvoerder van ER24, in ŉ verklaring gesê. Die persone moes na die heuwel vlug toe watervlakke van die Magolrivier regdeur die aand bly styg het. Reddingswerkers is Donderdagmiddag na ŉ oorstroomde plaas waar sewe mense gestrand is. Geen beserings is aangemeld nie. Intussen het ‘n tweede vloed die ATKV-Klein-Kariba-vakansieoord Donderdag getref. Persone moet met helikopters na veiligheid gebring word. Klik hier om meer te lees. Paaie in BelaBela (Warmbad) het ook oorstroom en die R101-pad tussen BelaBela en Modimolle is gesluit. Klik hier om meer te lees en ‘n video te sien van die vloede.